Men en dag, høsten 1942, blir alle jødiske menn over femten år plukket opp av det norske politiet, og kjørt til en brygge i Oslo. Charles, brødrene hans og faren deres er også blant de arresterte. De blir fraktet om bord på det tyske lasteskipet DS «Donau», for å bli sendt vekk fra Norge. Moren til Charles blir stående alene igjen i Oslo, uten å vite hva som egentlig skjer med ektemannen eller sønnene sine.